Yleistietoja Internet-sähköpostiohjelman käyttämisestä

Internet on tietoverkko, johon kuuluu tuhansia tietokoneita kaikkialla maailmassa. Internet-sähköpostiohjelman avulla voit olla yhteydessä kaikkiin Internet-verkon käyttäjiin sekä SMTP- ja POP3-palvelut sisältävien verkkojen käyttäjiin. Kun käytössäsi on Internet-sähköpostiohjelma, voit luoda Internet-yhteyden omasta tietokoneestasi ja lähettää sekä vastaanottaa Internet-viestejä tutulla Microsoft Exchange -ohjelmalla.

Vihje

Voit katsoa The Microsoft Network -palvelun ohjeita valitsemalla  Microsoft Exchangessa Ohje The Microsoft Network.

Internet-yhteyden luominen modeemin avulla

Internet-yhteyden luomista varten tietokoneessa on oltava TCP/IP, Internet-sähköpostiohjelma sekä Puhelinverkkoyhteydet, jonka voit asentaa Microsoft Windows 95:n asennuksen yhteydessä tai valitsemalla Ohjauspaneelista Lisää/poista sovellus. Lisäksi tarvitaan Internet-palvelu, joka tukee PPP-, SMTP- ja POP3-palveluja. POP3-palvelua tarvitaan viestien vastaanottamisessa ja SMTP-palvelua niiden lähettämisessä, joten varmista, että nämä palvelut sisältyvät Internet-palveluun.

Paikalliset puhelinyhdistykset tarjoavat Internet-yhteyksiä. Puhelinyhteydestä veloitetaan yleensä paikallispuhelun hinta. Jos paikallispuhelun mahdollisuutta ei ole, käytä suoria kaukopuhelulinjoja. Lisätietoja Internet-palveluista saat puhelinluetteloista, kaupallisista julkaisuista sekä tietokonealan liikkeistä.

Huomautus

Voit käyttää Internet-sähköpostiohjelmassa myös SLIP-protokollaa.

Internet-yhteyden luominen lähiverkon avulla

Kun Internet-yhteys luodaan lähiverkon avulla, tietokoneessa on oltava TCP/IP, Internet-sähköpostiohjelma sekä verkkosovitin, joka voidaan asentaa Microsoft Windows 95:n asennuksen yhteydessä tai valitsemalla Ohjauspaneelista Lisää/poista sovellus. Lisäksi tarvitaan palvelin, jolla voi luoda yhteyden Internetiin ja joka tukee TCP/IP-, SMTP- ja POP3-palveluja. Saat lisätietoja järjestelmänvalvojalta.

Internet-sähköpostiohjelman käyttäminen

Voit lisätä Internet-sähköpostiohjelman järjestelmässäsi olevaan profiiliin tai luoda sitä varten uuden profiilin. Uutta Internet-sähköpostiohjelman profiilia luotaessa on määritettävä tietokoneen yhteydenottotapa Microsoft Exchange -postilaatikkoon sekä viestien käsittely- ja toimitusasetukset. Jos haluat luoda useita yhteyslajeja, jokaiselle lajille on luotava oma profiili.

Profiilissa määritetään viestien lähetys- ja vastaanottoasetukset. Niitä voi muuttaa aina tarvittaessa. Jos käytät Internet-sähköpostiohjelmaa, voit muuttaa yksittäisten viestien asetuksia.

Voit muuttaa useita viestinsiirtoasetuksia. Voit esimerkiksi määrittää lähetettävien ja vastaanotettavien viestien lajin, viestilajin mukaan määräytyvän merkistön sekä viestinsiirtotavan. Voit myös halutessasi tallentaa istunnon tapahtumat lokitiedostoon.


Yleiset asetukset -välilehti

Määrittää tietokoneesi ja Internet-sähköpostiohjelman välisen yhteyslajin.

Omat tiedot

Määrittää viestien otsikossa näkyvän nimen sekä sähköpostiosoitteen.

Koko nimi

Kirjoita koko nimi. Tämä nimi (ei sähköpostinimi) näkyy lähetettävien viestien otsikossa.

Sähköpostiosoite

Kirjoita postilaatikkosi sähköpostiosoite. Esimerkki: veijov@yritys.fi.

Postilaatikon tiedot

Määrittää postilaatikon sijainnin. Jos et tiedä mitään seuraavista tiedoista, ota yhteys järjestelmänvalvojaan. Nämä tiedot voivat löytyä myös Internet-palvelusta tai yleisestä tietoverkosta.

Internet-sähköpostipalvelin

Kirjoita POP3-palvelun sisältävän postipalvelimen nimi tai IP-osoite, esimerkiksi Yritys.fi tai 11.117.67.58. Jos tämä palvelin ei ole sama kuin SMTP-palvelun sisältävä palvelin, määritä POP3-palvelimen nimi tässä ja SMTP-palvelimen nimi Lisäasetukset-valintaikkunassa.

Tilin nimi

Kirjoita POP3-sähköpostitilisi nimi.

Salasana

Kirjoita POP3-sähköpostin salasanasi. Tietoturvasyistä salasanaruutuun kirjoittamasi merkit näkyvät tähtinä (*).

Viestin muoto

Tässä kohdassa voit määrittää lähetettävien ja vastaanotettavien viestien viestimuodon ja merkistön.

Lisäasetukset

Valitse tämä vaihtoehto, jos POP3- ja SMTP-palvelu eivät ole samalla palvelimella. Internet-sähköpostiohjelma tarvitsee molemmat palvelut, ja tavallisesti ne ovat samalla palvelimella. Jos et tiedä palvelujen sijaintia, ota yhteys järjestelmänvalvojaan tai katso Internet-palvelusta.

Katso myös

Lisäasetukset-valintaikkuna

Viestin muoto -valintaikkuna


Viestin muoto -valintaikkuna

Määrittää merkistön ja viestimuodon lähetettäville MIME (Multipurpose Internet Mail Extensions) -viesteille tai lähetettäville ja vastaanotettaville UUENCODE-viesteille.

Käytä MIMEä viestien lähetyksessä

Valitse MIME-valintaruutu, jos lähetettävät viestit tukevat laajennettuja 8-bittisiä merkkejä (IS0 8859-1, ruotsi, norja, US ASCII) ja saattavat sisältää upotettuja objekteja tai lisättyjä tiedostoja. Liitteiden rakenne pysyy samana, jos myös vastaanottaja käyttää MIME-viestimuotoa.

Poista MIME-valintaruudun valinta, jos lähetät UUENCODE-viestejä, jotka tukevat laajennettuja 8-bittisiä merkkejä (ISO 8859-1, ruotsi, norja, US ASCII), ja jos viestit saattavat sisältää liitteitä.

Merkistö

Tällä vaihtoehdolla voit valita lähetettävien MIME-viestien tai lähetettävien ja vastaanotettavien UUENCODE-viestien merkistön.

Huomautus

Näytössä oleva merkistön oletusvalinta riippuu siitä, onko "Käytä MIMEä viestien lähetyksessä" -valintaruutu valittuna vai ei.

Katso myös

MIME-merkistö-valintaikkuna

UUENCODE-merkistö-valintaikkuna


MIME-merkistö-valintaikkuna

Valitse merkistö (ISO 8859-1, norja, ruotsi tai US-ASCII), jota haluat käyttää MIME (Multipurpose Internet Mail Extensions) -viesteissä. MIME-viestit tukevat upotettuja objekteja ja lisättyjä tiedostoja. Merkistön valinta vaikuttaa vain lähetettäviin viesteihin.

Huomautus

Näytössä oleva merkistön oletusvalinta riippuu siitä, onko "Käytä MIMEä viestien lähetyksessä" -valintaruutu valittuna vai ei.


UUENCODE-merkistö-valintaikkuna

Valitse merkistö (ISO 8859-1, norja, ruotsi tai US-ASCII), jota haluat käyttää UUENCODE-viesteissä. Merkistön valinta vaikuttaa sekä lähetettäviin että vastaanotettaviin viesteihin.

Huomautus

Näytössä oleva merkistön oletusvalinta riippuu siitä, onko "Käytä MIMEä viestien lähetyksessä" -valintaruutu valittuna vai ei.


Lisäasetukset-valintaikkuna

Määrittää lähetettävien viestien SMTP-palvelimen, jos se ei ole samassa palvelimessa kuin POP3-palvelu.

Välitä kaikki lähtevät viestit seuraavaan palvelimeen

Kirjoita SMTP-palvelimen nimi, joka ei ole sama kuin lähetettävien viestien palvelin. Tämä määritys on tehtävä vain, jos POP3- ja SMTP-palvelut sijaitsevat eri palvelimissa. Muussa tapauksessa kaikkien viestien lähetyksessä käytetään POP3-postipalvelinta, joka määritetään Yleiset asetukset -välilehden "Internet-sähköpostipalvelin" -ruudussa. Jos et tiedä palvelujen sijaintia, ota yhteys järjestelmänvalvojaan tai katso Internet-palvelusta.

Katso myös

Yleiset asetukset -välilehti


Yhteysasetukset-välilehti

Määrittää yhteys- ja toimitusasetukset.

Yhteydenotto Internet-sähköpostiin

Määrittää, kuinka tietokone on yhteydessä Internet-sähköpostipalvelimen postilaatikkoon.

Yhdistä verkon kautta

Muodostaa yhteyden Internet-postilaatikkoon lähiverkon kautta. Jos käytät yhteydenotossa lähiverkkoa, voit hakea, luoda ja lähettää viestejä omasta postilaatikostasi.

Yhdistä modeemin välityksellä

Muodostaa etäkäyttöyhteyden Internet-postilaatikkoon Puhelinverkkoyhteydet-sovelluksen avulla. Jos tietokoneessasi on etäkäyttömahdollisuus, voit modeemin avulla muodostaa yhteyden postilaatikkoon etäistunnon aikana. Jos haluat ajoittaa etäkäyttöyhteyden, poista "Työskentele offline-tilassa ja käytä etäpostitoimintoa" -valintaruudun valinta ja valitse Ajoitus.

Huomautus

Tätä vaihtoehtoa varten järjestelmässäsi on oltava Puhelinverkkoyhteydet-sovellus, jonka voit asentaa Microsoft Windows 95:n asennuksen yhteydessä tai Ohjauspaneelissa valitsemalla Lisää/poista sovellus.

Käytä seuraavia yhteyksiä soitettaessa:

Jos käytät yhteydenotossa modeemia, kirjoita haluamasi puhelinverkkoyhteys tai valitse se luettelosta napsauttamalla nuolta.

Lisää

Lisää luetteloon uusia puhelinverkkoyhteyksiä.

Muokkaa

Muokkaa luettelossa olevien puhelinverkkoyhteyksien ominaisuuksia.

Kirjautumistunnus

Määrittää PPP-protokollan käyttäjätiedot.

Internet-sähköpostiviestien siirto

Määrittää viestien siirtotavan.

Työskentele offline-tilassa ja käytä etäpostitoimintoa

Valitse tämä valintaruutu, jos haluat aluksi vain viestien otsikot näkyviin. Silloin voit selata otsikoita valitsemalla Microsoft Exchangessa Työkalut Etäpostitoiminto ja merkitä viestit, jotka haluat vastaanottaa, kopioida tai poistaa. Etäkäytön aikana voit luoda viestejä ja lähettää ne milloin tahansa Lähtevät-kansioosi. Ohjelma vastaanottaa ja lähettää viestit, kun otat yhteyden postilaatikkoosi.

Poista tämän valintaruudun valinta, jos haluat vastaanottaa kaikki viestit postipalvelimesta.

Ajoitus

Tällä vaihtoehdolla voit asettaa viestien toimituksen aikavälin ja modeemia käyttäessäsi puhelinverkkoyhteyksien ajoituksen.

Lokitiedosto

Tällä vaihtoehdolla voit luoda tiedoston, johon ohjelma tallentaa posti-istunnon tapahtumat. Lokitiedosto auttaa vianetsinnässä, jos Internet-sähköpostiohjelman toiminnassa on ongelmia.

Katso myös

Ajoitus-valintaikkuna

Lokitiedosto-valintaikkuna


Kirjautumistunnus-valintaikkuna

Määrittää nimesi ja salasanasi etätoiminnossa käytettävälle PPP-yhteydelle. Jos et tiedä näitä tietoja, ota yhteys järjestelmänvalvojaan tai katso Internet-palvelusta.

Käyttäjänimi

Kirjoita PPP-tilin nimi.

Salasana

Kirjoita PPP-tilin salasana.

Vihje

Monet sovellukset käyttävät samaa etäyhteyttä. Kun lopetat Internet-sähköpostiohjelman käytön, yhteys saattaa säilyä aktiivisena toisen sovelluksen käytössä.


Ajoitus-valintaikkuna

Määrittää uuden postin tarkistuksen aikavälin. Jos valitset Yhteysasetukset-välilehdestä Yhdistä modeemin välityksellä, tässä valintaikkunassa on myös puhelinverkkoyhteyksien ajoittamismahdollisuus.

Tarkista uudet viestit joka _ minuutti

Määrittää uuden postin tarkistuksen aikavälin. Jos käytät modeemiyhteyttä, tämä kohta määrittää myös yhteyden muodostamisen aikavälin.

Kirjoita aikaväli tai valitse uusi arvo napsauttamalla nuolia.


Lokitiedosto-valintaikkuna

Määrittää posti-istunnon tapahtumien tallentamisen asetukset.

Määritä lokiin kirjauksen taso

Valitse luettelosta jokin vaihtoehto.

Ei lokia

Ei tee lokitiedostoa.

Perus

Tallentaa sisään- ja uloskirjausajat sekä virheilmoitukset.

Vianmääritys

Tallentaa kaikki protokollatapahtumat. Näitä tietoja voi käyttää vianetsinnässä. Kun lopetat vianetsinnän, poista tämä vaihtoehto käytöstä, ettei tiedosto kasva liian suureksi.

Määritä lokitiedoston sijainti

Tallentaa lokitiedoston tekstimuodossa .log-tunnisteisena (lmail.log). Valitse vanha lokitiedosto napsauttamalla Selaa tai kirjoita uuden lokitiedoston nimi ja tallennuspolku.


Internet (luku) -välilehti

Näyttää tietoja luettavana olevasta viestistä.

Internet-otsikot tälle viestille

Näyttää kaikkien vastaanotettavien Internet-viestien otsikkotiedot. Näytettäviä otsikkotietoja voivat olla esimerkiksi palautuspolku, viestin tunnus, päivämäärä, vastaanottaja sekä lähettäjä. Voit selata otsikkoluetteloa.


Internet (lähetys) -välilehti

Määrittää merkistön ja viestimuodon.

Merkistön valinta

Määrittää viestin merkistön.

Käytä profiilin asetuksia

Valitse tämä vaihtoehto, jos haluat käyttää profiilin asetuksia.

Ohita profiilin asetukset ja käytä seuraavaa

Valitse tämä vaihtoehto, jos haluat ohittaa profiilin asetukset lähetettävänä olevassa viestissä. Valitse "Merkistö"-ruudusta tekstiviesteissä käytettävä merkistö (ISO 8859-1, norja, ruotsi tai US-ASCII). Vain lähetettävänä oleva viesti käyttää tällä tavalla määritettävää merkistöä.

Viestimuodon valinta

Määrittää viestimuodon.

Käytä profiilin asetuksia

Valitse tämä vaihtoehto, jos haluat käyttää profiilin asetuksia.

Ohita profiilin asetukset ja käytä seuraavaa

Valitse tämä vaihtoehto, jos haluat ohittaa profiilin asetukset lähetettävänä olevassa viestissä. Voit ohittaa UUENCODE-profiiliasetuksen muuttamalla asetukseksi MIME. Voit ohittaa MIME-asetuksen muuttamalla asetukseksi UUENCODE. Vain tämän viestin asetukset muuttuvat.

Katso myös

Viestin muoto -valintaikkuna


SMTP-Internet-välilehti

Määrittää uuden SMTP-osoitteen. Internet-viestinsiirto käyttää SMTP-palvelua. Jos et tiedä näitä tietoja, ota yhteys järjestelmänvalvojaan tai katso Internet-palvelusta.

Näyttönimi

Kirjoita näyttönimi. Tämä nimi tulee viestiesi Lähettäjä-ruutuun.

Sähköpostiosoite

Kirjoita SMTP-sähköpostiosoite. Esimerkki: veijov@yritys.fi.

Lähetä viestit aina Microsoft Exchangen RTF-muodossa

Jos lähetät RTF-muotoiluja (esimerkiksi värillinen teksti tai liitekuvakkeet) sisältäviä viestejä vastaanottajalle, jolla on MAPI-yhteensopiva postisovellus, tämän vaihtoehdon valinnalla voit säilyttää muotoilut. Microsoft Exchange on MAPI-yhteensopiva postisovellus.


Etäkäyttö

Yhteyden muodostaminen palveluun modeemin välityksellä. Internet-sähköpostiohjelman käyttämistä varten järjestelmässä on oltava Puhelinverkkoyhteydet-sovellus, jonka voit asentaa Microsoft Windows 95:n asennuksen yhteydessä tai kaksoisnapsauttamalla Ohjauspaneelissa Lisää/poista sovellus -kuvaketta, valitsemalla Windows Asennus -välilehden, sen jälkeen Tietoliikenneyhteydet ja Tarkenna sekä valitsemalla lopuksi "Puhelinverkkoyhteydet"-valintaruudun.


Etäistunto

Ajanjakso, jonka tietokoneesi on yhteydessä postilaatikkoon modeemin välityksellä.


POP3

Lyhennys sanoista Post Office Protocol (versio 3). Protokolla eli yhteyskäytäntö, jota ohjelma noudattaa ladatessaan viestejä tietokoneeseesi.


TCP/IP

Lyhennys sanoista Transport Control Protocol/Internet Protocol. Protokollasarja, jota eri tietokoneet käyttävät niiden välisessä tiedonsiirrossa. TCP/IP on Internet-verkon vakioprotokolla.


SMTP

Lyhennys sanoista Simple Mail Transfer Protocol. Protokolla eli yhteyskäytäntö, jota ohjelma noudattaa Internet-viestinsiirrossa.


SLIP

Lyhennys sanoista Serial Line Internet Protocol. Protokolla eli yhteyskäytäntö, joka luo suoran yhteyden tietokoneesta Internet-verkkoon. Tietokoneesta tulee Internet-verkon solmukone. Lisätietoja SLIP-protokollasta saat Internet-tietopalvelusta tai järjestelmänvalvojalta.


UUENCODE

Ohjelma, joka muuntaa binaarimuotoista tietoa tekstimuotoon. Tekstimuotoisia tietoja voidaan lähettää Internet-verkossa. Kun tekstimuotoinen tieto tulee vastaanottajalle, UUDECODE-ohjelma muuntaa sen takaisin binaarimuotoon.


PPP

Point-to-Point-protokolla. Protokolla eli yhteyskäytäntö, joka mahdollistaa tietokoneiden tiedonsiirron puhelinlinjan kautta. Lisätietoja PPP-protokollasta saat Internet-tietopalvelusta tai järjestelmänvalvojalta.


Internet-profiilin muuttaminen

1.	Avaa Internet-sähköposti-valintaikkuna.

2.	Valitse välilehti profiilin muokkaamista varten.

Valitse Yleiset asetukset-välilehti, jos haluat muuttaa sähköpostinimen, salasanan tai osoitteen tai jos haluat määrittää lisäasetuksia, esimerkiksi viestimuotoja tai merkistöjä.

Valitse Yhteysasetukset-välilehti, jos haluat muuttaa tiedonsiirtoasetuksia tai tapaa, jolla olet yhteydessä postilaatikkoon.

Voit muuttaa profiilia myös Internetin ohjattu asennus -toiminnon avulla. Siirry Internetin ohjattu asennus -toimintoon napsauttamalla Käynnistä-painiketta. Valitse vaihtoehto Ohjelmat ja sen jälkeen Apuohjelmat. Valitse vaihtoehto Internet-työkalut ja valitse lopuksi Ohjattu Internet-asennus.

Huomautus

Lisää halutessasi MIME-tyyppi (Multipurpose Internet Mail Extensions) tai muuta MIME-tyyppiä valitsemalla Windowsin Resurssienhallinnassa Näytä Asetukset ja valitse sitten Tiedostotyypit-välilehti. MIME-tyypin avulla voit liittää sovelluksen viestissä olevaan liitetiedostoon.

Katso myös

Yhteysasetukset-välilehti

Yleiset asetukset -välilehti


Internet-käyttäjätietojen muuttaminen

1.	Avaa Internet-sähköposti-valintaikkuna.

2.	Valitse Yleiset asetukset -välilehti.

3.	Kirjoita "Koko nimi" -ruutuun nimi lähetettäviä viestejä varten.

4.	Kirjoita "Sähköpostiosoite"-ruutuun postilaatikkosi sähköpostiosoite.

5.	Kirjoita "Internet-sähköpostipalvelin"-ruutuun verkon nimi tai IP-osoite.

6.	Kirjoita "Tilin nimi" -ruutuun Internet-palvelun tai järjestelmänvalvojan antama POP3-tilin nimi.

7.	Kirjoita "Salasana"-ruutuun postilaatikkosi POP3-salasana.

Katso myös

Yleiset asetukset -välilehti


Lähetettävien viestien palvelimen muuttaminen

1.	Avaa Internet-sähköposti-valintaikkuna.

2.	Valitse Yleiset asetukset -välilehti.

3.	Napsauta vaihtoehtoa Lisäasetukset.

4.	Kirjoita "Välitä kaikki lähtevät viestit seuraavaan palvelimeen" -ruutuun sen SMTP-palvelimen nimi, johon lähetät viestit.

Huomautus

Tee toiminto vain, jos POP3- ja SMTP-palvelut sijaitsevat eri palvelimilla.

Katso myös

Lisäasetukset-valintaikkuna

Yleiset asetukset -välilehti


Siirtovaihtoehtojen muuttaminen

1.	Avaa Internet-sähköposti-valintaikkuna.

2.	Valitse Yhteysasetukset-välilehti.

3.	Tee jompikumpi seuraavista kohdassa "Internet-sähköpostiviestien siirto".

Jos haluat lähettää postia etäpostitoiminnolla, valitse vaihtoehto "Työskentele offline-tilassa ja käytä etäpostitoimintoa".

Jos haluat saada kaikki viestit verkon kautta, poista vaihtoehdon "Työskentele offline-tilassa ja käytä etäpostitoimintoa" -valinta.

4.	Jos et käytä etäpostitoimintoa, valitse uusien viestien tarkistamisen aikaväli tai ajoita puhelinverkkoyhteys valitsemalla Ajoitus.

Katso myös

Ajoitus-valintaikkuna

Yhteysasetukset-välilehti


Viestimuodon määrittäminen

1.	Avaa Internet-sähköposti-valintaikkuna.

2.	Valitse Yleiset asetukset -välilehti.

3.	Napsauta vaihtoehtoa "Viestin muoto".

4.	Valitse jompikumpi seuraavista:

Jos lähetät MIME-viestejä, valitse vaihtoehto "Käytä MIMEä viestien lähetyksessä".

Jos lähetät UUENCODE-viestejä, poista vaihtoehdon "Käytä MIMEä viestien lähetyksessä" valinta.

5.	Määritä viestien merkistö napsauttamalla vaihtoehtoa Merkistö.

Katso myös

Viestin muoto -valintaikkuna

Yleiset asetukset -välilehti


Kaikkien viestien noutaminen

1.	Avaa Internet-sähköposti-valintaikkuna.

2.	Valitse Yhteysasetukset-välilehti.

3.	Poista kohdassa "Internet-sähköpostiviestien siirto" vaihtoehdon "Työskentele offline-tilassa ja käytä etäpostitoimintoa" valinta.

Katso myös

Yhteysasetukset-välilehti


Viestien otsikoiden tarkasteleminen ennen postin noutamista

1.	Avaa Internet-sähköposti-valintaikkuna.

2.	Valitse Yhteysasetukset-välilehti.

3.	Valitse vaihtoehto "Työskentele offline-tilassa ja käytä etäpostitoimintoa" kohdassa "Internet-sähköpostiviestien siirto".

Microsoft Exchangen Työkalut-valikon Etäpostitoiminto-komento on nyt käytettävissä. Voit merkitä viestejä siirrettäviksi, kopioitaviksi tai poistettaviksi palvelimelta.

Katso myös

Yhteysasetukset-välilehti


Istuntotapahtumien kirjaaminen lokitiedostoon

1.	Avaa Internet-sähköposti-valintaikkuna.

2.	Valitse Yhteysasetukset-välilehti.

3.	Napsauta vaihtoehtoa "Lokitiedosto".

4.	Tee jompikumpi seuraavista kohdassa "Määritä lokiin kirjauksen taso":

Jos haluat kirjata vähimmäistiedot (sisään- ja uloskirjautumisajankohta ja virheet), valitse vaihtoehto "Perus".

Jos haluat kirjata kaikki istunnon tapahtumat, valitse vaihtoehto "Vianmääritys".

5.	Määritä sijainti ja tiedostonimi istuntotiedot sisältävälle lokitiedostolle napsauttamalla vaihtoehtoa "Selaa".

6.	Valitse kansio, johon haluat tallentaa lokitiedoston.

7.	Kirjoita lokitiedoston tiedostonimi "Tiedostonimi"-ruutuun.

8.	Kirjoita tai valitse tiedostotyyppi. Lokitiedoston tunniste on yleensä .log.

Vihje

Voit tarkastella istunnon lokitiedostoa avaamalla sen Muistiossa.

Katso myös

Lokitiedosto-valintaikkuna

Yhteysasetukset-välilehti


Viestin Internet-ominaisuuksien tarkasteleminen

1.	Avaa viesti.

2.	Valitse Tiedosto Ominaisuudet.

3.	Valitse Internet-välilehti.

Katso myös

Internet (luku) -välilehti

Internet (lähetys) -välilehti


Asetuksen ohittaminen tiettyä viestiä varten

1.	Kun olet avannut viestin, valitse Tiedosto Ominaisuudet

2.	Valitse Internet-välilehti.

3.	Valitse uusi merkistö napsauttamalla vaihtoehtoa "Ohita profiilin asetukset ja käytä seuraavaa". Valitse sitten haluamasi merkistö.

4.	Valitse uusi viestimuoto napsauttamalla vaihtoehtoa "Ohita profiilin asetukset ja käytä seuraavaa". Valitse sitten haluamasi viestimuoto.

Katso myös

Internet (lähetys) -välilehti

Viestin muoto -valintaikkuna


Viestien tarkistamisajankohdan määrittäminen

1.	Avaa Internet-sähköposti-valintaikkuna.

2.	Valitse Yhteysasetukset-välilehti

3.	Valitse Ajoitus.

4.	Kirjoita ajanjakso, jonka kuluttua järjestelmä tarkistaa uudet viestit, tai valitse asetus nuolten avulla.

Huomautus

Poista vaihtoehdon "Työskentele offline-tilassa ja käytä etäpostitoimintoa" valinta, ennen kuin otat käyttöön Ajoitus-valintaikkunan.

Katso myös

Ajoitus-valintaikkuna

Yhteysasetukset-välilehti


Puhelinverkkoyhteyksien ajoittaminen

1.	Avaa Internet-sähköposti-valintaikkuna.

2.	Valitse Yhteysasetukset-välilehti.

3.	Valitse "Yhdistä modeemin välityksellä" kohdassa "Yhteydenotto Internet-sähköpostiin".

4.	Valitse Ajoitus.

5.	Kirjoita ajanjakso, jonka kuluttua järjestelmä tarkistaa uudet viestit, tai valitse asetus nuolten avulla.

Huomautus

Poista vaihtoehdon "Työskentele offline-tilassa ja käytä etäpostitoimintoa" valinta, ennen kuin otat käyttöön Ajoitus-valintaikkunan.

Katso myös

Ajoitus-valintaikkuna

Yhteysasetukset-välilehti


Liitteiden tiedostokytkentöjen muuttaminen tai tarkasteleminen

1.	Valitse Käynnistä, valitse Ohjelmat ja valitse Resurssienhallinta.

2.	Valitse Näytä Asetukset.

3.	Valitse Tiedostotyypit-välilehti.

4.	Lisää tiedostotyyppi tai muokkaa sitä valitsemalla Uusi tyyppi tai Muokkaa.


Internet-sähköpostiosoitteen luominen

1.	Valitse Työkalut Osoitteisto.

2.	Valitse Tiedosto Uusi laji.

3.	Valitse Internet-postin osoite ja napsauta OK.

4.	Kirjoita näyttönimi ja sähköpostiosoite.

5.	Jos vastaanottaja käyttää Microsoft Exchangen RTF-muotoa (vastaanottajalla on oltava MAPI-yhteensopiva postisovellus), valitse "Lähetä viestit aina Microsoft Exchangen RTF-muodossa" -valintaruutu.

Huomautus

Voit käyttää erillisosoitteita niiden vastaanottajien määrittämiseen, joita ei ole osoitteistossasi, tai jos haluat ohittaa osoitteiston. Erillisosoitteissa kirjoitetaan protokollan laji ja täydellinen sähköpostiosoite tavallisesti hakasulkeisiin, esimerkiksi [SMTP:veijov@yritys.fi].

Katso myös

SMTP-Internet-välilehti


Postin lähettäminen tai vastaanottaminen ei onnistu

Jos postin lähettäminen tai vastaanottaminen ei onnistu, tarkista seuraavat asiat:

Tietokoneeseen on asennettu TCP/IP.

Kaikki kaapelit on kunnollisesti kytketty tietokoneeseen, modeemiin tai lähiverkkoon.

Internet-palvelu tai lähiverkkopalvelu tukevat PPP-, SMTP- ja POP3-protokollia.

Jos edellä luetellut asiat ovat kunnossa, mutta et silti pysty lähettämään tai vastaanottamaan postia, tallenna posti-istunnon tapahtumat lokitiedostoon ja tarkista virheet.

Seuraavalla tavalla voit tallentaa istunnon tapahtumat lokitiedostoon:

1.	Avaa Internet-sähköposti-valintaikkuna.

2.	Valitse Yhteysasetukset-välilehti.

3.	Valitse Lokitiedosto.

4.	Valitse "Määritä lokiin kirjauksen taso" -kohdasta "Vianmääritys".

5.	Määritä sijainti ja tiedostonimi istuntotiedot sisältävälle lokitiedostolle napsauttamalla vaihtoehtoa "Selaa".

6.	Valitse kansio, johon haluat tallentaa lokitiedoston.

7.	Kirjoita lokitiedostolle tiedostonimi.

8.	Kirjoita tai valitse tiedostotyyppi. Tiedosto tallennetaan tekstitiedostona, ja sen tunnus on yleensä .log.

Voit halutessasi avata istuntolokin tarkasteltavaksi Muistiossa. Virheiden kohdalla on merkintä -err. Jos et ole varma virheen merkityksestä, ota yhteys Mail-järjestelmän valvojaan tai Internet-palveluun.

Katso myös

Lokitiedosto-valintaikkuna

Yhteysasetukset-välilehti


Viestejä tai liitteitä ei voi lukea

Jos viestiä tai viestiin sisältyvää liitettä ei pysty lukemaan, viesti sisältää ehkä tietoja, joita Internet-sähköpostiohjelma ei pysty tulkitsemaan. Tarkista viestien otsikoiden sisältölajin merkistö ja sisällön siirrossa käytettävä muunnostapa. Tarkastele viestien otsikoita seuraavasti:

1.	Avaa viesti.

2.	Valitse Tiedosto Ominaisuudet.

3.	Valitse Internet-välilehti.

Internet-sähköpostiohjelma tukee seuraavia sisältölajin merkistöjä:

ISO 8859-1

norja

ruotsi

US-ASCII

Internet-sähköpostiohjelma tukee seuraavia sisällön siirrossa käytettäviä muunnostapoja:

7-bittinen

Quoted-printable

64-kantainen

Viestiä tai liitettä ei voi lukea, jos viestin otsikossa on sisällön merkistö tai sisällön muunnostapa, jota Internet-sähköpostiohjelma ei tue. Pyydä, että viesti lähetetään uudelleen Internet-sähköpostiohjelman tukemassa muodossa, tai lue viesti kyseisen viestimuodon muunnosohjelmalla.

Katso myös

Internet (luku) -välilehti

Internet (lähetys) -välilehti


Usein esitettyjä kysymyksiä

Nämä ovat usein esitettyjä Internet-sähköpostiohjelmaa koskevia kysymyksiä. Saat vastauksen näyttöön napsauttamalla kysymystä.

1.	Miksi on kirjoitettava kaksi eri salasanaa?

2.	Miksi SMTP-viestien toimituksessa käytetään muuta kuin Internet-sähköpostipalvelua?

3.	Mikä on erillisosoite?

4.	Mikä on Internet-sähköpostiosoitteen Microsoft Exchangen RTF-oletusmuoto?

5.	Miten voi varmistaa, että SMTP-viestit kulkevat Internet-sähköpostipalvelun kautta, kun profiilissa on useita palveluja?

6.	Mitä Internet-palvelun ominaisuuksia tarvitsen?


Internet-sähköpostiohjelma-valintaikkunan avaaminen Microsoft Exchangesta

1.	Valitse Työkalut Palvelut.

2.	Valitse Internet-sähköposti ja sen jälkeen Ominaisuudet.


Miksi on kirjoitettava kaksi eri salasanaa?

Internet-sähköpostiohjelman Yleiset asetukset -välilehteen kirjoitettava salasana on POP3-palvelimen (Post Office Protocol version 3) salasana. POP3-palvelin on postilaatikon sijaintipaikka. Internet-palvelu toimittaa myös PPP-tilin (Point to Point protocol), joka yhdistää tietokoneen Internet-verkkoon puhelinlinjan avulla. Palvelu antaa joskus tiliä varten salasanan, joka kirjoitetaan Kirjautumistunnus-valintaikkunaan.


Miksi SMTP-viestien toimituksessa käytetään muuta kuin Internet-sähköpostipalvelua?

Profiilissa saattaa olla muita palveluja, jotka toimittavat SMTP-postia. Jotta SMTP-posti kulkisi Internet-sähköpostiohjelman kautta, siirrä Internet-sähköposti jakelulistasi alkuun (katso kysymys 5). Voit myös luoda Internet-sähköpostipalvelulle oman profiilin.


Mikä on erillisosoite?

Erillisosoite on sähköpostiosoite, jossa on protokollan tyyppi ja täydellinen sähköpostiosoite yleensä hakasulkeissa. Voit käyttää erillisosoitteita niiden vastaanottajien määrittämiseen, joita ei ole osoitteistossasi, tai jos haluat ohittaa osoitteiston. Seuraavat ovat esimerkkejä SMTP-erillisosoitteista:

[SMTP:veijov@yritys.fi]

loo@col.edu


Mikä on Internet-sähköpostiosoitteen Microsoft Exchangen RTF-muodon oletusarvo?

Microsoft Exchangen RTF-muodon oletusarvo on käytössä vain, kun posti lähetetään käyttämällä SMTP erillisosoitetta.


When I have multiple services in my profile, how can I ensure that my SMTP mail is being delivered by the Internet Mail service?
Miten voi varmistaa, että SMTP-viestit kulkevat Internet-sähköpostipalvelun kautta, kun profiilissa on useita palveluja?

Kun profiilissa on useita palveluja ja haluat varmistaa, että SMTP-posti kulkee Internet-sähköpostipalvelun kautta, siirry Microsoft Exchangeen. Valitse Työkalut Asetukset ja sen jälkeen Toimitus. Internet-sähköpostiohjelman pitäisi olla "Tietopalvelut käsittelevät vastaanottajien osoitteet seuraavassa järjestyksessä" -ruudussa olevan luettelon alussa. Jos se ei ole luettelon alussa, valitse Internet-sähköposti ja siirrä se luettelon alkuun napsauttamalla ylänuolta.

Voit myös luoda eri profiilin Internet-sähköpostipalvelua varten.


Mitä Internet-palvelun ominaisuuksia tarvitsen?

Internet-palvelun pitää sisältää PPP-, SMTP- ja POP3-protokollat. Pyydä lisäksi Internet-palvelusta seuraavat tiedot:

modeemin tietoliikenneparametrit

siirtonopeus

protokollan laji.